Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 204/12/6606	Lučenec, 10.1.2013
EEČ : 2-47-8-2013

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako zodpovedný zástupca spoločnosti XXXXX so sídlom  XXXXX, XXXXX, za obdobie mesiacov september 2011 až december 2011 zrazil z vymeriavacieho základu zo mzdy svojich zamestnancov poistné na nemocenské poistenie, starobné poistenie, príspevky na starobné poistenie, poistné na invalidné poistenie a poistné na poistenie v nezamestnanosti v celkovej sume XXXXX ktoré neodviedol  do Sociálnej poisťovne pobočka XXXXX, čím znížil príjem do štátneho rozpočtu SR o sumu XXXXX Eur,
lebo zanikla trestnosť činu
Odôvodnenie:
Vyšetrovateľ PZ Odboru kriminálnej polície OR PZ  v Lučenci uznesením č. ORP-257/OEK-LC-12 zo dňa 30.7.2012 podľa 206 odsek 1 Trestného poriadku vzniesol obvinenie XXXXX pre  zločin  neodvedenia dane a poistného podľa § 277odsek 1,2 písmeno b/  Trestného zákona, na tom skutkovom základe, ako zodpovedný zástupca spoločnosti XXXXX. so sídlom XXXXX, XXXXX za obdobie mesiacov september 2011 až december 2011 zrazil z vymeravacieho základu mzdy svojich zamestnancov poistné na nemocenské poistenie, starobné poistenie, príspevky na starobné poistenie, poistné na invalidné poistenie a poistné na poistenie v nezamestnanosti v celkovej sume XXXXX ktoré neodviedol do Sociálnej poisťovne a.s. XXXXX čím znížil príjem do štátheho rozpočtu SR o sumu XXXXX

          Vyšetrovateľ PZ Odboru kriminálnej polície OR PZ v Lučenci v zmysle ustanovenia § 209 odsek 1 Trestného poriadku predložil prokurátorke spisový materiál s návrhom na zastavenie trestného stíhania. Na základe tohto návrhu som preskúmala príslušný vyšetrovací spis a dospela som k záveru, že návrh vyšetrovateľa PZ je dôvodný.
                                                   
           V priebehu vyšetrovania bol vypočutý obvinený, poškodený a boli zadovážené príslušné listinné dôkazy súvisiace s predmetnou trestnou vecou. V priebehu vyšetrovania bol obvinený poučený v zmysle ustanovenia § 86 písmeno e/ Trestného zákona o účinnej ľútosti, kde toto ustanovenie pripúšťa zánik trestnosti trestného činu neodvedenia dane a poistného podľa § 277 Trestného zákona v prípade, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. Obvinený v zmysle tohto poučenia dňa 22.11.2012 poštovou poukážkou dodatočne vo výške XXXXX uhradil poistné za obdobie mesiacov november 2011 a december 2011, ktoré zrazil z vymeriavacieho základu zo mzdy svojich zamestnancov. Svedkyňa XXXXX vo svojej výpovedi uviedla, že súdny exekútor na základe návrhu na vykonanie exekúcie spoločnosti XXXXX prostredníctvom exekučných zrážok poukázal na účet Sociálnej poisťovne čiastku XXXXX Eur ako úhradu poistného za mesiac september 2011 a čiastku XXXXX Eur za mesiac október 2011, ktoré zamestnávateľ zrazil z vymeriavacieho základu zo mzdy svojich zamestnancov. XXXXX dňa 26.11.2012 do zápisnice o výsluchu poškodeného potvrdila, že dlžná čiastka spolu vo výške XXXXX Eur bola v plnej výške Sociálnej poisťovni uhradená.
                                                                
         V zmysle ustanovenia § 86 písmeno e) Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenie dane podľa § 278,  ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení vyšetrovania mohol oboznámiť s jeho výsledkami.

         V danom prípade po zhodnotení všetkých dôkazov bolo preukázané, že obvinený XXXXX  podľa XXXXX, zastupujúcej Sociálnu poisťovňu a.s., pobočka XXXXX  uhradil dlžnú čiastku na poistnom v plnej výške XXXXX Eur, teda zanikla trestnosť činu.

           Podľa § 215 odsek 1 písmeno h) Trestného poriadku  prokurátor zastaví trestné stíhanie ak  zanikla trestnosť činu.

	  Po zhodnotení vyššie uvedených dôkazov som zistila, že boli naplnené všetky podmienky uvedené vo vyššie citovanom  ustanovení § 215  odsek 1 písmeno h) Trestného poriadku, preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dobruša Molleková
prokurátorka